Diit 145
Dit gɔɔyä Kuɔth
(Dit puɔnyä Dee-bid)
1
Ɣän bä ji̱ liak Kuoth ni Kuäär,
bä ji̱ liak amäni cäŋ kɛl.
2
Ɣän bä ji̱ la puanyä ni ciaŋ,
bä ji̱ liak amäni cäŋ kɛl.
3
Kuoth Nhial di̱tdɛ,
kä ba liak ni jɛ ɛlɔ̱ŋ,
kɛ ɣöö di̱tdɛ /ca pekdɛ ŋäc.
4
Kä bi ri̱c ɔ lätku la̱t no̱ŋ
ri̱c in dɔ̱ŋ,
bikɛ lätku tin ga̱ŋkɛ
naath lat.
5
Kä bikɛ lätku tin bum
kɛ buɔ̱mdu lat,
ɣän bä lätku tin ga̱ykɛ
naath nyiath.
6
Bi naath lätku tin ci la̱t
tin bum lat,
ɣän bä jɛ lat ɛn ɣöö di̱tdi.
7
Kä bikɛ gɔɔydu min di̱i̱t tim,
kä bikɛ diit kɛt
kɛ kui̱ cuŋniku.
8
Kuoth Nhial gɔaaɛ kä tëë kɛ
kɔ̱a̱c lɔaac,
kuiy gakdɛ kä tëë kɛ nhök
mi thil pek.
9
Kä Kuoth Nhial gɔaaɛ kɛ ti diaal,
kä kɔ̱c lɔcdɛ kɛ ti diaal
tin cɛ cak.
10
Kä tin diaal tin ci cak,
ba ji̱ liak lö Kuoth Nhial,
kä bi nɛɛku tin gɔw
ji̱ puany.
11
Kɛn bikɛ ruac kɛ kui̱
bumä kuäärädu,
kä bikɛ ruac kɛ kui̱ bumädu,
12
kɛ ɣöö ba lätku tin buɔ̱m buɔ̱ɔ̱m
ŋa̱c ɛ nɛy diaal,
kä bikɛ buɔ̱m kuäärädu lat.
13
Kä kuääru ɛ kuäär mi do̱raar,
kä ruecdu bɛ te thi̱n
ri̱cni diaal.
Kä Kuoth Nhial tiitdɛ
rieetkɛ diaal,
kä lätkɛ diaal gɔwkɛ.
14
Kä Kuoth Nhial thaakɛ
nɛy diaal tin pɛn,
kä kapɛ nɛy tin ci tɛɛth nhial.
15
Kä guic ti diaal ni ji̱,
kä la kämi kɛn diaal mi̱eth
kɛ gua̱a̱thdɛ.
16
La ɣäri tetdu bi kɛn diaal
cu ro̱ŋ kɛ tin go̱o̱r kɛn kɛ.
17
Kä Kuoth Nhial lätkɛ diaal
kɛ cuŋ,
kä gɔaaɛ kɛ tin diaal
tin cɛ la̱t.
18
Kä Kuoth Nhial thia̱kɛ kɛ nɛy
diaal tin cɔalkɛ jɛ,
nɛy diaal tin cɔalkɛ jɛ
kɛ thuɔ̱k.
19
Kä kämɛ nɛy diaal tin luɔ̱thkɛ
jɛ tin go̱o̱r kɛn kɛ,
la liŋɛ wieediɛn,
kä la luäkɛ kɛ.
20
Kuoth Nhial gaŋɛ nɛy diaal
tin nhɔakɛ jɛ,
duundɛ ɣöö la däkɛ
ji̱ nyuɔɔni diaal.
21
Ɣän bä Kuoth Nhial
puany ni ciaŋ,
kä ɛ ti diaal tin cɛ cak,
puanykɛ ciötdɛ
amäni cäŋ kɛl.
